CELEX: 32011D0462
Language: lt
Date: 1311552000000
Title: 2011/462/ES: 2011 m. liepos 25 d. Komisijos įgyvendinimo sprendimas, kuriuo atmetamos dvi paraiškos įtraukti pavadinimą į Tarybos reglamente (EB) Nr. 510/2006 numatytą saugomų kilmės vietos nuorodų ir saugomų geografinių nuorodų registrą ( Eilenburger Sachsenquelle (SKVN)), ( Eilenburger Sanusquelle (SKVN)) (pranešta dokumentu Nr. C(2011) 5251)

26.7.2011   
            
            
               LT
            
            
               Europos Sąjungos oficialusis leidinys
            
            
               L 194/34
            
         KOMISIJOS ĮGYVENDINIMO SPRENDIMAS
   2011 m. liepos 25 d.
   kuriuo atmetamos dvi paraiškos įtraukti pavadinimą į Tarybos reglamente (EB) Nr. 510/2006 numatytą saugomų kilmės vietos nuorodų ir saugomų geografinių nuorodų registrą (Eilenburger Sachsenquelle (SKVN)), (Eilenburger Sanusquelle (SKVN))
   (pranešta dokumentu Nr. C(2011) 5251)
   (Tekstas autentiškas tik vokiečių kalba)
   (2011/462/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. kovo 20 d. Tarybos reglamentą (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 6 straipsnio 2 dalies antrą pastraipą,
   kadangi:
   
               (1)
            
            
               1999 m. lapkričio 5 d. Vokietija pranešė Komisijai apie dvi paraiškas dėl pavadinimo registravimo pagal Tarybos reglamento (EEB) Nr. 2081/92 (2) 5 straipsnį dėl priede nurodytų mineralinių vandenų dviejų pavadinimų. Tačiau šie pavadinimai nėra įtraukti į valstybių narių pripažįstamų natūralių mineralinių vandenų sąrašą (3) remiantis 2009 m. birželio 18 d. Europos Parlamento ir Tarybos direktyvos 2009/54/EB dėl natūralaus mineralinio vandens eksploatavimo ir pateikimo į rinką (4) 1 straipsniu. Todėl šių pavadinimų mineralinis vanduo negali būti laikomas pripažintu vidaus rinkoje leidžiamų parduoti rūšių mineraliniu vandeniu, ir atitinkamai šie pavadinimai neturėtų būti registruojami;
            
         
               (2)
            
            
               atsižvelgiant į pirmiau išdėstytą informaciją, šio sprendimo priede išvardytų nuorodų registravimo paraiškos turėtų būti atmestos;
            
         
               (3)
            
            
               šiame sprendime nustatytos priemonės atitinka Saugomų geografinių nuorodų ir saugomų kilmės vietos nuorodų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Atmetamos šio sprendimo priede išvardytų nuorodų registravimo paraiškos.
   2 straipsnis
   Šis sprendimas skirtas Vokietijos Federacinei Respublikai.
   
      Priimta Briuselyje 2011 m. liepos 25 d.
      
         
            Komisijos vardu
         
         Dacian CIOLOŞ
         
            Komisijos narys
         
      
   
   
      (1)  OL L 93, 2006 3 31, p. 12.
   
      (2)  OL L 208, 1992 7 24, p. 1.
   
      (3)  OL C 54, 2009 3 7, p. 7.
   
      (4)  OL L 164, 2009 6 26, p. 45.
   
      PRIEDAS
      
         Natūralūs mineraliniai vandenys ir šaltinių vandenys
      
      VOKIETIJA
      Eilenburger Sachsenquelle
      Eilenburger Sanusquelle